PÄÄTÖSLAUSELMA(1)

WTO: n millennium-neuvottelukierros

Yhteinen edustajakokous, joka

- kokoontui Nassaussa (Bahama) 11.- 14. lokakuuta 1999,

- ottaa huomioon aikaisemmat WTO: ta koskevat päätöslauselmansa,

- ottaa huomioon Marrakeshin sopimukset,

A. ottaa huomioon, että uusi monenkeskinen neuvottelukierros aloitetaan ensi marraskuussa Seattlessa,

B. katsoo, että maailman kauppajärjestön päätavoite on oltava maailmankaupan järjestäminen tasapainoisella tavalla, joka mahdollistaa maailman kaikkien osien sopusointuisen kehittymisen tasapuolisen kilpailun sääntöjen mukaisesti,

C. pitää mielessä, että aikanaan toteutuvan maailmanlaajuisen vapaakaupan hyödyt ja Uruguayn kierroksella tehtyjen päätösten mukaisesta monenkeskisen kaupan vapauttamisesta aiheutuvat välittömät kustannukset on jaettava tasaisesti teollisuusmaiden ja kehitysmaiden kesken ja että tasapainoa on korjattava kehitysmaiden hyväksi, jotta näillä olisi tarvittavat voimavarat ja valtuudet siirtymävaiheen toteuttamiseksi,

D. muistuttaa siitä, että Lomén sopimus on laaja-alainen monenvälinen sopimus, jossa AKT-valtioille taataan kansainvälisen kaupan suosituimmuuskohtelu kehityksen välineenä,

E. muistuttaa siitä, että EU: n neuvotteluvaltuutuksessa ehdotetaan Lomén sopimuksen mukaisen suosituimmuuskohtelun jatkamista vuoteen 2005 saakka, mikä merkitsee viiden vuoden poikkeusjärjestelyä, minkä jälkeen siirryttäisiin asteittain WTO: n määräysten mukaiseen vapaakauppaan ilman poikkeusjärjestelyjä,

F. ottaa huomioon, että AKT pyytää WTO: ssa kymmenen vuoden poikkeusjärjestelyjä, joiden voimassaoloaikana ne voivat harkita vaihtoehtoisten järjestelyjen voimaantuloa vuodesta 2006 alkaen ottaen huomioon EU: n uuden GSP-kohtelun, uudistetun YMP: n, EU: n laajenemisen ja millennium-neuvottelukierroksen tuloksen,

G. tunnustaa tässä yhteydessä pienten valtioiden erityistilanteen, kun niiden koko aiheuttaa vakavia vaikeuksia kuten kohtuutonta altistumista ulkoisille tekijöille ja riskeille, joihin ne eivät voi itse vaikuttaa, kauppaehtojen voimakasta vaihtelua vientituotteiden kapea-alaisuuden vuoksi ja rajallisia mahdollisuuksia monipuolistaa toimintaansa,

H. ehdottaa, että kyseisiä valtioita on tuettava teknisesti ja taloudellisesti alueellisen lähestymistavan ja yhteistyön vahvistamiseksi, mikä voisi mahdollistaa tulevaisuudessa voimakkaamman kehityksen,

I. tunnustaa lisäksi, että AKT-valtiot ovat muutamaa poikkeusta lukuun ottamatta elintarvikkeiden nettotuojia, kehitysmaita, vähiten kehittyneitä maita, sisämaa- tai saarivaltioita, joilla on erityisiä taloudellisia ja yhteiskunnallisia vaikeuksia ja joiden yhteiskunnallis-taloudellinen kehitys riippuu vain muutamista perustuotteista,

J. tunnustaa maatalouden monitahoisen merkityksen AKT-valtioille, sen tehtävän valuuttatulojen lähteenä ja tärkeänä työllistäjänä sekä sen merkityksen elintarvikehuollossa, ympäristösuojelussa ja maaseudun kehittämisessä sekä naisten aseman parantamisessa,

K. panee merkille, että WTO: n paneeli on aikaisemmin tänä vuonna tehnyt joitakin päätöksiä, jotka ovat tietyiltä osin EU: n banaanintuontijärjestelmän vastaisia ja että EU: n neuvosto on sen jälkeen suostunut muuttamaan järjestelmää noudattaen samalla Lomén sopimuksen mukaisia velvoitteitaan,

L. ottaa huomioon, että kaupan esteiden vähentäminen lisäisi huomattavasti eteläisten valtioiden välistä kauppaa,

1. pyytää virallisesti neuvostoa, komissiota, EU: n jäsenvaltioiden hallituksia ja AKT-valtioiden hallituksia tekemään kaikkensa varmistaakseen, että WTO millennium-kierroksen neuvottelujen jälkeen tunnustaa suosituimmuussopimukset kehitysavun välineiksi;

2. kehottaa vahvistamaan ja monipuolistamaan WTO: n mekanismeja niin, että kehittyneiden maiden ja kehitysmaiden edut voidaan yhteistoiminnassa sovittaa yhteen, ja ottamaan erityisesti paremmin huomioon köyhyyden torjumistavoite;

3. katsoo, että ulkopuolisille markkinoille avautumisella voi olla AKT-valtioiden kehitykselle ratkaiseva merkitys ja kehottaa komissiota ja AKT-EU-neuvostoa sisällyttämään uuteen Lomén sopimukseen määräyksen, jonka tarkoituksena on vahvistaa AKT: n talouksia ja parantaa niiden kilpailukykyä maailmanmarkkinoilla;

4. vetoaa neuvostoon nykyisen yhteisen maatalouspolitiikan muuttamiseksi niin, että AKT-valtioiden pääsy Euroopan markkinoille paranee;

5. korostaa, että WTO: n on tärkeää omaksua joustava ja avoin kanta voidakseen ottaa tapauskohtaisesti huomioon eri maiden täytäntöönpano-ongelmat asianmukaisten ja tyydyttävien ratkaisujen löytämiseksi AKT-valtioiden kehitysnäkymien toteuttamiseksi;

6. kehottaa tulevia AKT: n ja Euroopan unionin neuvottelijoita laatimaan yhteisen strategian, joka auttaa WTO: ta ottamaan huomioon terveyttä, ihmisoikeuksia, ympäristöä ja yhteiskuntaa koskevien normien oikeutuksen, joihin se tavallisesti suhtautuu maailmankaupan esteinä;

7. kehottaa EU: ta huolehtimaan alueellisissa ja monenkeskisissä kauppaneuvotteluissa, että sen ensisijaiset kehitystavoitteet ja kaupan vapauttamista koskevat strategiat ovat riittävän yhdenmukaiset, erityisesti varmistamalla, että EU: n ja kehitysmaiden välisen alueellisen kaupan vapauttaminen ei vaaranna kyseisten maiden kehitysponnisteluja;

8. pyytää jatkamaan Lomén sopimuksen mukaisia kaupan suosituimmuuskohteluja ja -pöytäkirjoja riittävän pitkän siirtymäkauden ajan, joka mahdollistaa AKT-valtioille niiden talouksien suojaamisen ja kehittämisen, kunnes ne saavuttavat yhtäläiset edellytykset käydä kauppaa;

9. pyytää komissiota ja EU: ta pitämään mielessä sokeripöytäkirjan erityisaseman, koska sen voimassaoloaikaa ei ole määritetty, ja varmistamaan, että AKT: n sokerintuottajavaltioiden sokeripöytäkirjaan ja sokeria koskevaan erityssopimukseen (SPS) perustuvia nykyisiä etuja ei enää heikennetä;

10. korostaa tarvetta soveltaa pieniin valtioihin erityistä ja yksilöllistä kohtelua, joka liittyy näiden mahdollisuuksiin saada rahoitusta edullisin ehdoin ja kauppaetuihin, ottaen riittävästi huomioon niiden haavoittuvuus ja rajallinen kyky selviytyä ulkoisista riskeistä ja uhkista, ja myös tarvetta antaa niille rahallista ja teknistä apua alueellisen lähestymistavan ja yhteensovittamisen tehostamiseksi;

11. kehottaa komissiota ja EU: ta varmistamaan, että WTO: n tulevalla neuvottelukierroksella sitoudutaan soveltamaan asianmukaisella tavalla vähiten kehittyneiden ja elintarvikkeiden nettotuojamaiden hyväksi tehtyä Marrakeshin päätöstä ja että kansainväliset järjestöt myöntävät teknistä ja taloudellista tukea maatalouden tuottavuuden parantamiseksi;

12. korostaa maatalouden monitahoiselle luonteelle annettavan riittävän tunnustuksen ja erilaisten maatalousjärjestelmien tunnustamisen ja säilyttämisen ensiarvoista merkitystä;

13. kehottaa komissiota ja AKT-valtioiden hallituksia korostamaan erityisesti yksityisten pienyritysten, yksityisten sijoittajien ja kansalaisyhteiskunnan toimijoiden osuutta kaupan vapauttamisprosessissa sekä laatimaan ja toteuttamaan erityisesti niitä tukevia ohjelmia;

14. korostaa sen merkitystä, että sekä EU että WTO ottavat huomioon arviot kaupan vapauttamistoimenpiteiden vaikutuksesta kestävään kehitykseen (terveyteen, ympäristöön, köyhyyteen) kehitysmaissa, ja kehottaa harkitsemaan sellaisten järjestelyjen toteuttamista, joiden tarkoituksena on tällaisten arvioiden liittäminen järjestelmällisesti WTO: n menettelyihin ja sääntöihin;

15. tuomitsee Yhdysvaltojen eurooppalaisiin viejiin kohdistamien kostotoimien täytäntöönpanon ja jatkamisen huolimatta EU: n ilmeisestä päättäväisyydestä noudattaa täysin WTO: n sääntöjä;

16. kehottaa EU: ta noudattamaan banaanintuontijärjestelmänsä uudistamisessa WTO: n vuonna 1999 tekemää päätöstä ja näin varmistamaan, että AKT: n banaaneilla on edelleen pääsy EU: n markkinoille kannattavin ehdoin, ja lisäksi säilyttämään tariffikiintiöjärjestelmän;

17. kehottaa yhteispuheenjohtajiaan välittämään tämän päätöslauselman AKT-EU-neuvostolle, komissiolle ja WTO: n pääjohtajalle.

(1) Yhteinen edustajakokous hyväksynyt 14. lokakuuta 1999 Nassaussa (Bahama).